CELEX: 62017TN0494
Language: hr
Date: 2017-07-28 00:00:00
Title: Predmet T-494/17: Tužba podnesena 28. srpnja 2017. – Iccrea Banca protiv Komisije i SRB-a

25.9.2017   
            
            
               HR
            
            
               Službeni list Europske unije
            
            
               C 318/22
            
         Tužba podnesena 28. srpnja 2017. – Iccrea Banca protiv Komisije i SRB-a
   (Predmet T-494/17)
   (2017/C 318/29)
   Jezik postupka: talijanski
   
      Stranke
   
   
      Tužitelj: Iccrea Banca SpA Istituto Centrale del Credito Cooperativo (Rim, Italija) (zastupnici: P. Messina, F. Isgrò i A. Dentoni Litta, odvjetnici)
   
      Tuženici: Europska komisija i Jedinstveni sanacijski odbor
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Jedinstvenog sanacijskog odbora br. SRB/ES/SRF/2016/06 od 15. travnja 2016. kao i sve kasnije odluke tog odbora na temelju kojih je Banca d’Italia donijela sljedeće odluke: odluku br. 1547337/16 od 29. prosinca 2016.; br. 0333162/17 od 14. ožujka 2017.; br. 0334520/17 od 14. ožujka 2017.; br. 1249264/15 od 24. studenoga 2015.; br. 1262091/15 od 26. studenoga 2015.;
            
         
               —
            
            
               dosudi društvu ICCREA Banca naknadu štete koju joj je prouzročio Jedinstveni sanacijski odbor u izvršavanju svojih funkcija pri utvrđivanju doprinosa koje tužitelj treba platiti, koja se sastoji u višim stopama koje je platila ICCREA Banca;
            
         
               —
            
            
               podredno, i u slučaju da se ne udovolji gore navedenim zahtjevima, proglasi ništavim članak 5. stavak 1. točke (a) i (f) [Delegirane uredbe Komisije (EU) 2015/63] (ili, po potrebi, cijelu Uredbu) jer je suprotna osnovnim načelima jednakosti, nediskriminacije i proporcionalnosti;
            
         
               —
            
            
               u svakom slučaju, Jedinstvenom sanacijskom odboru naloži snošenje troškova ovog postupka.
            
         
      Tužbeni razlozi i glavni argumenti
   
   Tužba je podnesena protiv odluke Jedinstvenog sanacijskog odbora br. SRB/ES/SRF/2016/06 od 15. travnja 2016. kao i svih kasnijih odluka tog odbora na temelju kojih je Banca d’Italia donijela odluke kojima se nalaže plaćanje doprinosa Jedinstvenom fondu za sanaciju.
   U prilog svojoj tužbi, tužitelj navodi šest tužbenih razloga.
   
               1.
            
            
               Prvi tužbeni razlog, koji se temelji na nedostavljanju odluka, povredi načela transparentnosti, povredi i pogrešnoj primjeni članka 15. UFEU-a, kao i povredi načela legitimnih očekivanja.
               
                           —
                        
                        
                           U vezi s tim tužbenim razlogom navodi se da tužitelju nikad nije omogućeno da se upozna s odlukama Jedinstvenog sanacijskog odbora ni da razumije suštinsku ulogu koju je Banca d’Italia imala u izvršenju tih odluka.
                        
                     
         
               2.
            
            
               Drugi tužbeni razlog, koji se temelji na neprovođenju istrage, pogrešnoj ocijeni činjenica, povredi i pogrešnoj primjeni članka 5. [stavka 1.] točke (a) Uredbe 2015/63, kao i povredi načelâ nediskriminacije i dobre uprave.
               
                           —
                        
                        
                           U vezi s tim tužbenim razlogom navodi se da je Jedinstveni sanacijski odbor pogriješio u primjeni članka 5. [stavka 1.] točke (a) Uredbe 2015/63 (1) pri utvrđivanju iznosa doprinosa koje duguje tužitelj, jer nije uzeo u obzir unutargrupne obveze.
                        
                     
         
               3.
            
            
               Treći tužbeni razlog, koji se temelji na neprovođenju istrage, pogrešnoj ocijeni činjenica, povredi i pogrešnoj primjeni članka 5. točke (a) Uredbe 2015/63, kao i povredi načelâ nediskriminacije i dobre uprave.
               
                           —
                        
                        
                           U vezi s tim tužbenim razlogom navodi se da je Jedinstveni sanacijski odbor pogriješio u primjeni članka 5. [stavka 1.] točke (f) Uredbe 2015/63 i doveo do dvostrukog uračunavanja.
                        
                     
         
               4.
            
            
               Četvrti tužbeni razlog, koji se temelji na nezakonitosti postupanja tijela Unije, i kojim se postavlja zahtjev za naknadu izvanugovorne štete na temelju članka 268. UFEU-a.
               
                           —
                        
                        
                           U vezi s tim tužbenim razlogom navodi se da postupanje Jedinstvenog sanacijskog odbora sadrži sve relevantne elemente za koje se u europskoj sudskoj praksi oduvijek smatra da su temelj za takav zahtjev, odnosno nezakonitost spornog postupanja institucija, postojanje stvarne štete i uzročnu vezu između takvog postupanja i navodne štete.
                        
                     
         
               5.
            
            
               Peti tužbeni razlog, istaknut podredno i incidentalno, koji se temelji na povredi načela djelotvornosti, ekvivalentnosti i jednakog postupanja koja dovodi do toga da se Uredba br. 2015/63 ne može primijeniti.
               
                           —
                        
                        
                           U vezi s tim tužbenim razlogom navodi se da potencijalna neusklađenost između te uredbe i situacije u kojoj se nalazi tužitelj, povrjeđuje gore navedena načela jer bi osobama koje se nalaze u istoj situaciji kao ICCREA doprinosi bili smanjeni, što dovodi do nezakonitog pogoršanja situacije tužitelja, s posljedicom da se u sličnim situacijama postupa na različite načine.
                        
                     
         
               6.
            
            
               Šesti tužbeni razlog, koji se temelji na povredi članka 15. UFEU-a, na tome što se tužitelj nije mogao upoznati s odlukama Odbora, i kojim se traži nalaganje dostavljanja tih dokumenata.
               
                           —
                        
                        
                           Tužitelj s tim u vezi navodi da mu još nije omogućeno da se upozna s odlukama koje se odnose na 2015., 2016. i 2017. godinu u vezi s njegovim položajem, a time se otvoreno povrjeđuje članak 15. UFEU-a i pravo pristupa dokumentima institucija, tijela, ureda i agencija Unije, bez obzira na njihov oblik.
                        
                     
         
      (1)  Delegirana uredba Komisije (EU) 2015/63 оd 21. listopada 2014. o dopuni Direktive 2014/59/EU Europskog parlamenta i Vijeća u vezi s ex ante doprinosima aranžmanima financiranja sanacije (SL 2015. L 11, str. 44.)